Diari Oficial de la Generalitat Valenciana


Sumari del DOGV 7192, del 15-01-2014 (2013/12869)

Notificació de la sentència dictada en el juí verbal número 459/2012.
---------------------------------------------------------------------

### Dades del document

Número de DOGV
:   7192

Data del DOGV
:   15-01-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2013/12948


Organisme emissor
:   Jutjat de Primera Instància Número 3 de Torrent

Tipus de document
:   Edicte

Notificació de la sentència dictada en el juí verbal número 459/2012. [2013/12157]  
En este procediment de juí verbal 459/2012, seguit a instàncies de Distribuciones Región del Este, SA, contra La Estancia Picanya, SL, i Carlos Adalberto Giambron, s'ha dictat la sentència que, literalment, diu així:  
«Torrent, 19 d'abril de 2013  
Emma Sancho Gimeno, magistrada jutgessa titular del Jutjat de Primera Instància i Instrucció número 5 dels de Torrent, he vist estes actuacions de juí verbal instades per la procuradora senyora Temiño Arroyo, en nom i representació de Distribuciones Región del Este, SA, assistida de la lletrada senyora Bueno Palanca, contra La Estancia de Picanya, SL, i Carlos Adalberto Giambron, ambdós en rebel·lia processal, actuacions relatives a la reclamació d'una quantitat, i  
Antecedents de fet  
Únic. Que per l'avantdita part demandant, es va formular demanda de juí verbal contra els també avantdits demandats, amb data de presentació (RUE) de 10 d'abril de 2012, el coneixement dels quals va correspondre a este Jutjat, d'acord amb les normes de repartiment que regixen en el partit, i en la qual, després d'al·legar els fets i fonaments de dret que va entendre d'aplicació, acabava suplicant el que es veu en el suplique d'esta demanda, que haurà de tindre's ací per reproduït per raons d'economia processal, i havent-se admés la dita demanda a tràmit, pel Decret de 5 de juliol de 2012, i de conformitat amb l'article 440.1 de la Llei d'Enjudiciament Civil, s'ordenava traslladar la demanda i la documentació acompanyada als demandats, i citar al temps a les parts a la vista de juí per al 8 de novembre de 2012, amb les advertències legals pertinents, assenyalament que va haver de ser suspés i ajornat per les raons que hi ha en les actuacions, celebrant-se finalment la vista el dia ulteriorment assenyalat de 14 de març de 2013, per al qual estaven citades totes les parts en forma legal, celebrant-se esta amb la sola assistència de la part actora i no així dels demandats, i se'ls declara en l'acte en rebel·lia processal, i ratificada la part actora en la seua demanda i realitzada la prova proposada i declarada pertinent, tot això amb el resultat que està en l'acta, i s'han seguit tots els tràmits legals procedents, van quedar les actuacions vistes per a sentència d'acord amb els següents:  
  
[...]  
Dispositiva  
Estime íntegrament la demanda entaulada per la procuradora senyora Temiño Arroyo, en nom i representació de Distribuciones del Este, SA, assistida de la lletrada senyora Bueno Palanca, contra La Estancia Picanya, SL, i Carlos Adalberto Giambron, ambdós en rebel·lia processal, i condemne solidàriament els avantdits demandats a pagar a l'actora la quantitat de 1.424,08 euros, més els interessos moratoris procedents, meritats i que es meriten des de la data de presentació de la demanda origen d'este pleit, fins a la total satisfacció i pagament a la creditora, i els condemne, així mateix, al pagament solidari de les costes processals.  
  
Notifiqueu-ho.  
Així, esta és la meua sentència, de la qual s'expedirà testimoniança per a la unió a les actuacions principals, i es portarà l'original al llibre de sentències d'este Jutjat, i en contra no es pot interposar recurs i és ferm, que pronuncie, mane i firme.»  
I atés que els demandats, La Estancia Picanya, SL, i Carlos Adalberto Giambron, estan en parador desconegut, s'expedix este edicte perquè els valga de notificació de forma deguda.  
  
Torrent, 20 de novembre de 2013.- El secretari judicial: Jaime Font de Mora Rullan.